21. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 55481 της 31 Αυγ./26 Σεπτ. 1973 (ΦΕΚ Β΄ 1106) Περί καθορισμού της διαδικασίας επιλογής καλουμένων εκπαιδευτικών λειτουργών Δημοτικής Εκπαιδεύσεως προς μετεκπαίδευσιν, βραχείας διαρκείας εν τω Μαρασλείω Διδασκαλείω Δημοτικής Εκπαιδεύσεως. Έχοντες υπ’ όψει: 1.Τας διατάξεις του άρθρου 6 παράγρ. 8 εδάφ. α΄ του Ν.Δ. 1222/1972 (Φ.Ε.Κ. 153 τ. Α΄ 31.8.1972) «περί μετεκπαιδεύσεως του εκπαιδευτικού προσωπικού Δημοτικής Εκπαιδεύσεως και αναδιοργανώσεως του Διδασκαλείου Δημοτικής Εκπαιδεύσεως». 2.Την υπ’ αριθ.115070/1972 απόφασιν του Υπουργού Εθνικής Παιδείας και Θρησκευμάτων «περί μεταβιβάσεως αρμοδιοτήτων του Υπουργού Εθνικής Παιδείας και Θρησκευμάτων εις τον Υφυπουργόν, τον Γενικόν Γραμματέα, τους Γενικούς Διευθυντάς, τους Διευθυντάς και Τμηματάρχας του αυτού Υπουργείου (Φ.Ε.Κ. 806/τ. Β΄ 3.10.1972). 3.Την υπ’ αριθ. 502/1.6.1973 γνωμοδότησιν του Ανωτάτου Συμβουλίου Δημοσίων Υπηρεσιών (Α.Σ.Δ.Υ.) αποφασίζομεν: Άρθρον 1. Καθορίζομεν τα της διαδικασίας επιλογής των καλουμένων προς μετεκπαίδευσιν βραχείας διαρκείας εν τω Μαρασλείω Διδασκαλείω Δημοτικής Εκπαιδεύσεως εκπαιδευτικών λειτουργών Δ.Ε., περί ης αι περιπτώσεις α΄, β΄ και γ΄ της παραγρ. 1 του άρθρου 5 του Ν.Δ. 1222/1972 ως εν τοις επομένοις άρθροις: Άρθρον 2. 1.α)Δια την συμμετοχήν εκπαιδευτικών λειτουργών Δημοτικής Εκπαιδεύσεως εις τας μετεκπαιδεύσεις των περιπτώσεων α΄και γ΄ της παραγρ. 1 του άρθρου 5 του Ν.Δ. 1222/1972, δεν απαιτείται αίτησις των ενδιαφερομένων. β)Δια την συμμετοχήν των εκπαιδευτικών λειτουργών Δ.Ε. εις την μετεκπαίδευσιν της περίπτ. β΄ της παραγρ. 1 του άρθρου 5 του Ν.Δ. 1222/72 απαιτείται αίτησις των ενδιαφερομένων. 2.Εις τας κατά την προηγουμένην παράγραφον μετεκπαιδεύσεως δύνανται να συμμετάσχουν εκπαιδευτικοί λειτουργοί ανεξαρτήτως φύλου, ηλικίας ή χρόνου εκπαιδευτικής υπηρεσίας. Άρθρον 3. Διαδικασία επιλογής μετεκπαιδεύσεως περιπτώσεων α΄ και γ΄ παρ. 1 του άρθρου 5 Ν.Δ. 1222/1972. 1.Δι’ αποφάσεως του Υπουργού ορίζονται εκάστοτε οι Εκπαιδευτικαί Περιφέρειαι εκ των οποίων θα προέρχωνται οι προς μετεκπαίδευσιν εις τα θέματα των περιπτώσεων α΄ και γ΄ της παραγρ. 5 του Ν.Δ/τος 1222/1972 εκπαιδευτικοί λειτουργοί Δημοτικής Εκπαιδεύσεως, ως και το είδος της μετεκπαιδεύσεως. Εν τη αυτή αποφάσει ορίζονται και ο αριθμός των εξ εκάστης κατηγορίας και Νομαρχιακής Εκπαιδευτικής Περιφερείας προσκληθησομένων. 2.Ως κριτήρα επιλογής ορίζονται γενικώς ο ζήλος και η ευσυνειδησία περί την εκτέλεσιν του υπηρεσιακού καθήκοντος, και αι αρμοδίως διαπιστούμεναι ιδιαίτεραι κλίσεις ως και η αυθόρμητος διάθεσις του επιλεγομένου προς περαιτέρω επιμόρφωσιν. 3.Η εν τη προηγουμένη παραγράφω απόφασις εκδίδεται τρεις μήνας τουλάχιστον προ της ενάρξεως της μετεκπαιδεύσεως. 4.α)Άμα τη κοινοποιήσει και ανακοινώσει της αποφάσεως περί ης η παράγραφος 1 του παρόντος άρθρου ο οικείος Νομαρχιακός Επιθεωρητής Δ.Ε. δια πράξεώς του καθορίζει τον εξ εκάστης εκπαιδευτικής Περιφερείας Δ.Ε. της δικαιοδοσίας του αριθμόν μετεκπαιδευθησομένων και κοινοποιεί την πράξιν του ταύτην αυθημερόν εις τους υπ’ αυτόν Επιθεωρητάς Δ.Ε. β)Εντός προθεσμίας 10 ημερών από της λήψεως της εν λόγω πράξεως του Ν.Ε. έκαστος Επιθεωρητής Δ.Ε. βάσει των ανωτέρω κριτηρίων ή και ετέρων συμπληρωματικών ορισζομένων εν τη αποφάσει του Υπουργού αναλόγως της περιπτώσεως επιλέγει αριθμόν εκπαιδευτικών λειτουργών ίσον προς τον ορισθέντα δια την περιφέρειαν του υπό του οικείου Νομαρχιακού Επιθεωρητού πλέον ποσοστού 10% και υποβάλλει σχετικήν ονομαστικήν κατάστασιν εις τον προϊστάμενον του Νομαρχιακόν Επιθεωρητήν. Εν τη καταστάσει θα αναγραφούν αλφαβητικώς οι επιλεγέντες διδάσκαλοι, θα ακολουθήσουν δε οι αναπληρωματικοί, προς πλήρωσιν θέσεων τυχόν μη δυναμένων να παρακολουθήσουν την μετεκπαίδευσιν, περί ων εν τοις επομένοις άρθροις. γ)Εντός προθεσμίας 10 ημερών από της λήψεως των ονομαστικών καταστάσεων, έκαστος Νομαρχιακός Επιθεωρητής Δ.Ε. συντάσσει συγκεντρωτικήν αλφαβητικήν κατάστασιν των κανονικώς επιλεγέντων και μίαν άλλην των αναπληρωματικών, αντίγραφα των οποίων υποβάλλει εις τας Διευθύνσεις Σχολών Εκπαιδεύσεως Δ.Π. και Δημοτικής Εκπαιδεύσεως του Υπουργείου και εις τον Προϊστάμενόν του Γενικόν Επιθεωρητήν. δ)Εντός 15 ημερών από της πρωτοκολλήσεως εις το Υπουργείον της τελευταίας καταστάσεως Νομαρχιακής Επιθεωρήσεως, περί ης το προηγούμενον εδάφιον, η αρμοδία υπηρεσία του Υπουργείου καλεί προς μετεκπαίδευσιν τους αναγραφομένους εις τας συγκεντρωτικάς καταστάσεις των Νομαρχιακών Επιθεωρητών και καθορίζει τον χρόνον και τον τόπον της διενεργείας της μετεκπαιδεύσεως. Άρθρον 4. Διαδικασία επιλογής μετεκπαιδεύσεως περιπτώσεως παρ. 1β του άρθρου 5 Ν.Δ. 1222/1972. 1.Κατά χρόνον οριζόμενον εκάστοτε υπό του Υπουργού η αρμοδία Διεύθυνσις του Υπουργείου Εθνικής Παιδείας και Θρησκευμάτων δι’ εγκυκλίου της προς τας εκπαιδευτικάς αρχάς Δημοτικής Εκπαιδεύσεως μιάς ή περισσοτέρων Ανωτέρων Εκπαιδευτικών περιφερειών καθορίζει τον αριθμόν καλουμένων προς μετεκπαίδευσιν κατά τα εν τη υπό στοιχ. β΄περιπτώσει της παραγρ. 1 του άρθρου 5 Ν.Δ. 1222/1971 οριζόμενα εξ εκάστης Νομαρχιακής Περιφερείας, τον τόπον και τον χρόνον διενεργείας ταύτης και καλεί τους εκπαιδευτικούς λειτουργούς, αυτής, οι οποίοι επιθυμούν να παρακολουθήσουν την μετεκπαίδευσιν ταύτην να υποβάλουν εντός μηνός δια του Διευθυντού του σχολείου των, εις τον οικείον Επιθεωρητήν αίτησιν μετά ιδιογράφου συντόμου βιογραφικού σημειώματος αναφερομένου εις την οικογενειακήν και στρατολογικήν κατάστασιν, τας σπουδάς, την εκπαιδευτικήν, κοινωνικήν, εθνικήν, πνευματικήν και επιστημονικήν δράσιν αυτών. 2.Ο Επιθεωρητής συγκεντρώνει απάσας τας υποβληθείας αυτώ αιτήσεις των διδασκάλων της περιφερείας του και υποβάλλει ταύτας, εντός δέκα πέντε ημερών από της εκπνοής της προθεσμίας της προηγουμένης παραγράφου εις τον προϊστάμενόν του Νομαρχιακόν Επιθεωρητήν και εκφέρει την γνώμην του περί ενός εκάστου των υποψηφίων. 3.Ο Νομαρχιακός Επιθεωρητής ελέγχει τας υποβληθείσας αυτώ αιτήσεις μετά των αναφορών των Επιθεωρητών και συγκαλεί το παρ’ αυτώ ΠΥΣΔΕ, όπερ εις την πρώτην τακτικήν συνεδρίαν μελετά πάντα τα περιελθόντα αυτώ στοιχεία δι’ έκαστον των υποψηφίων, λαμβάνον δε (Μετά τη σελ. 272,244) Σελ. 272,245 Τεύχος 503 – Σελ. 61 Μετεκπαίδευση δημοδιδασκάλων 32.Γ.η.21 υπ’ όψιν τα στοιχεία ταύτα, την εισήγησιν του εισηγητού και την ιδίαν αντίληψιν των μελών του, αποφασίζει δια πράξεώς του περί της καταλληλότητς  ή μη εκάστου των υποψηφίων δια την μετεκπαίδευσιν, καταρτίζει δε εν συνεχεία α) πίνακα κρινομένων κατά σειράν, περιλαμβάνοντα αριθμόν ίσον προς τον ορισθέντα δια την οικείαν Νομαρχιακήν Περιφέρειαν αριθμόν και β) πίνακα αναπληρωματικών υποψηφίων, προς συμπλήρωσιν των θέσεων των τυχόν μη δυναμένων να παρακολουθήσουν την μετεκπαίδευσιν εκ των κανονικώς προταθέντων, περί ων το άρθρον 5 της παρούσης. Ταυτοχρόνως ειδοποιεί μέσω των αρμοδίων Επιθεωρητών Δημοτικής Εκπαιδεύσεως τους επιλεγέντας ίνα λάβουν γνώσιν της επιλογής αυτών, αναμένοντες τον καθορισμόν της ημερομηνίας ενάρξεως της μετεκπαιδεύσεως. 4.Η αρμοδία υπηρεσία του Υπουργείου, βάσει των υποβληθέντων αυτή πρακτικών των ΠΥΣΔΕ συντάσσει συγκεντρωτικάς ονομαστικάς καταστάσεις κατ’ αλφαβητικήν σειράν των επιλεγέντων και συντάσσει απόφασιν προσκλήσεως τούτων εις καθοριζόμενον χρόνον και τόπον. Άρθρον 5. 1.Εις ην περίπτωσιν δια σοβαρούς λόγους υγείας ή οικογενειακούς, εκτιμωμένους υπό του οικείου Νομαρχιακού Επιθεωρητού Εκπαιδευτικός λειτουργός Δημοτικής Εκπαιδεύσεως δεν δύναται να παρακολουθήση το πρόγραμμα μετεκπαιδεύσεως δια το οποίον εκλήθη, απαλλάσσεται της υποχρεώσεως ταύτης δια πράξεως του Υπουργού μετά πρότασιν του κατά τα ανωτέρω Νομαρχιακού Επιθεωρητού και αντικαθίσταται υπό του αμέσως επομένου εις τον πίνακα των αναπληρωματικών της οικείας Περιφερείας. 2.Η εν τη προηγουμένη, παραγράφω απαλλαγή γίνεται δέκα τουλάχιστον ημέρας ενωρίτερον της ημερομηνίας ενάρξεως της μετεκπαιδεύσεως. Η παρούσα δημοσιευθήτω δια της Εφημερίδος της Κυβερνήσεως. Σελ. 272,246 Τεύχος 503 – Σελ. 62 32.Γ.η21 Μετεκπαίδευση δημοδιδασκάλων Μετεκπαίδευση δημοδιδασκάλων 32.Γ.η.22 